25/01/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 11 de xaneiro de 2016, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica nos concellos de Miño-Fene (expediente IN407A 2014/046-1)

Resolución do 11 de xaneiro de 2016, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica nos concellos de Miño-Fene (expediente IN407A 2014/046-1) Expediente: IN407A 2014/046-1 Promotor: Sucesores de M. Leira, S. L. Denominación da instalación: liña de media tensión para o túnel Pedra do Couto e LMT a novo punto fronteira autoestrada Miño-Fene Concello: Miño-Fene FEITOS 1. O 04/04/2015 Sucesores de M. Leira, S. L. solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG núm.211, do 05/11/2015, e no BOP núm.21, do 02/02/2015.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes: – L. M. T. aérea, a 15 KV, en simple circuíto, de 914 metros de lonxitude total, en condutor LA-56/54,6 mm 2 Al, tendida sobre apoios metálicos (n.º 1, 3, 4, 5, 6, 7 e 10) e de formigón (n.º 2, 8 e 9), composta por:  Treito 1: de 604 metros de lonxitude, coa orixe no apoio existente metálico tipo C-3000-2T no que se proxecta a instalación dun paso aéreo-soterrado (PA/S) e remate no novo apoio proxectado metálico tipo FL-C-2000/14 (apoio n.º 10 da nova L. M. T.), no que tamén se proxecta instalación dun paso aéreo-soterrado (PA/S).  Treito 2: de 310 metros de lonxitude, coa orixe no novo apoio apoio proxectado metálico tipo C-1000/18-CA (apoio n.º 5 da nova L. M. T.) emprazado nas proximidades do apoio existente metálico tipo C-3000-2T anterior e remate no apoio FL-C-2000/16-CA existente (apoio n.º 1 da nova L. M. T.), no cal se producirá a conexión có novo punto fronteira Unión Fenosa Distribución, S. A.-Industria Eléctrica Sucesores de M. Leira, S. L., obxecto doutro proxecto. – L. M. T. soterrada, a 15/20 KV, en simple circuíto, de 12 metros de lonxitude, en condutor tipo RHV 12/20 KV 3(1x 95 mm 2 Al+H16), coa orixe no paso aéreo-soterrado dotado de pararraios autoválvulas proxectado no novo apoio proxectado metálico tipo FL-C-2000/14 (apoio n.º 10 da nova L. M. T.) e remate no C. T. proxectado. – Novo centro de transformación (C. T.) proxectado en edificio prefabricado de formigón, marca Schneider Electric, tipo EHC-8T2L, compacto, de 1.000 KVA de potencia e relación de transformación 15-20/0,42-0,23 KV, cunha configuración de celas modulares 1L+1P+1M con illamento en SF6, a instalar nas proximidades da boca norte do Túnel Pedra do Couto (autopista do Atlántico, treito Miño-Fene). O orzamento da instalación segundo proxecto é de 71.933,65 €. 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO 1. Conceder a autorización administrativa previa e a autorización administrativa de construción a dita instalación eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación: ● As declaracións de conformidade relativas ao material ou equipo, e as certificacións ou homologacións se procede. ● Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderase interpor recurso de alzada ante o Conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 100, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 11 de xaneiro de 2016. Isidoro Martínez Arca Xefe territorial da Coruña